
Съвременниците на борбата за независима 
българска църква - за какво всъщност говорят 
те (Никола Сапунов и Иван Найденов) 


Борбата за независима църква (за самостоятелна църковна йерархия) 
е един от ключовите моменти в новата българска история. И законо- 
мерно тя заема важно място в историографията, а - в доста по-малка 
степен - ив популярните представи днес. Веднъж оформени, пред- 
ставите за нея са относително устойчиви. През първите десетилетия 
след Втората световна война, по очевидни причини, подобни процеси 
закономерно минават на по-заден план, но постепенно, още преди пада- 
нето на Берлинската стена, тази борба и ключовите участници в нея са 
„реабилитирани“, дори доста шумно, а понякога и неумело. Всъщност 
единствената ми известна радикално различна гледна точка към тези 

(и други събития) в по-ново време е предложена от Г. Тодоров (Тодо- 
ров, 2003, 2013, с. 17). 

Литературата за църковната борба е значителна (Бонева, 2010; 
Бурмов, 1994; Маркова, 1976, 1989; Ников, 1971; Тодев, 1999, с.45-47, 
63, 2003). Сбит критичен преглед на развитието на отношението към 
църковната борба в по-ново време предложи Р. Даскалов (Даскалов, 2013). 
Сред най-важните извори са спомените на участниците и кореспонден- 
цията им от това време. В голямата си част те са познати и интерпрети- 
рани, някои от тях - многократно. Все пак, струва ми се, възможно е да 
бъдат прочетени отново от малко по-различна гледна точка. Вниманието 
тук ще се насочи на първо място към спомените и дневника на един от 
участниците в тези борби (Никола Сапунов) ив някаква степен към 
вестникарските статии на Иван Найденов и писмата му до Светослав 
Миларов, сина на Никола Сапунов. Доколкото е възможно, ще се държи 
сметка и за дейността и писанията и на други участници в събитията. 
Изборът на двамата, освен от субективни причини, е мотивиран и от 
това, че Сапунов е основната фигура, свързана с изграждането на сгра- 
дата на първата българска черква в Цариград, а вестниците на Найде- 
нов „Право“ (1869-1873) и „Напредък“ (1874-1877), основателно или не, 
са разглеждани от съвременниците и от по-късни изследователи като 
изразители на гледната точка на новоучредената Екзархия. Според някои 
автори след акцията на единадесетте от 1873 г., насочена към компромис 
с Патриаршията, тази функция се поема от вестник „Век. (1874-1876) на 
М. Балабанов (Божинов, 2012; Маркова, 1989). Найденов и Сапунов са от 
различни поколения, споменават се добронамерено един друг, но и са 
много различни по характер, образование и занимания. 

Ако се оставят настрани уточненията около понятието интелекту- 
алец в средата на българския ХХ в., с уговорки може да се приеме, че 
публичните участници в църковната борба реално влизат в ролята на 
интелектуалци, независимо от степента на образоваността им и характера 
на заниманията им, които днес могат и да не изглеждат „интелектуални“. 





1 Повечето текстове на Г. Тодоров излизат и във в. „Култура“, някои от тях - в „Цър- 
ковен вестник и различни сайтове, посветени на православието. Вж. Тодоров, 2006а, 
2006Ь, 2006с. На третата национална среща по балканистика „Култура на паметта: упо- 
треби и злоупотреби” (Институт за балканистика, 14-15 ноември 2013) бе предложен 
опит за критично разглеждане на тези книги, който не попадна сред частично издаде- 
ните материали от конференцията. Срв. Аретов, 2014. 

Участниците в църковната борба и в полемиките около нея обикновено 
биват делени на „просветители“ и „революционери“ („умерени“ и „ради- 
кали“). Всъщност борбата за независима йерархия и организирането на 
Екзархията са изнася от „просветителите“, а „революционерите“ (Л. Кара- 
велов, Хр. Ботев) критикуват отдалече не само Патриаршията, но и нейните 
опоненти „просветителите“. Друго, в случая по-важно деление е между 
духовници (Неофит Бозвели, Иларион Макариополски, екзарх Йосиф, 
Антим Ти др.) и светски лица (Гаврил Кръстевич, д-р Стоян Чомаков, 
П.Р. Славейков, Петър Оджаков и др.) 

Общоприета теза е, че борбата на българите срещу Вселенската пат- 
риаршия има по-скоро националистически, отколкото догматичен харак- 
тер. Аналогиите с Реформацията остават неразгърнати, до голяма степен 
основателно. Все пак изненадващо е колко малко внимание се отделя на 
каноничната страна на конфликта и колко открито националистически 
са исканията. Наистина духовниците няма как да не държат сметка за 
църковните канони, аи сред светските лица, някои като Г. Кръстевич, 
П. Оджаков и още неколцина, се задълбочават в каноничната страна на 
спора и това често ги изолира от останалите. И двамата общественици, 
които са обект на вниманието тук, от една страна, са сред „просветите- 
лите“, които не навлизат в каноническите тънкости на проблема, но, от 
друга, живеят в Османската империя и не могат да си позволят сарказма 
на Каравелов към църквата, а и очевидно не мислят като него. 


Никола Евтимов Сапунов (вер. 1815-1861) е роден в Трявна, но семей- 
ството се преселва в Габрово, където той получава типично за времето 
образование. През 1840 г. е абаджия в Цариград. Свързва се с Александър 
Екзарх. От 1847 г. е негов помощник срещу заплащане от 300 гр. През 
1852 г. се връща в Габрово, където отваря дюкян, избират го за „град- 
ски мухтар или чорбаджия“, като един от „пазарени|те| чорбаджии със 
заплата“ (Бурмов, 1994, с.94). През 1859 г. отново е в Цариград, където 
е определен за „помощник църковен и надзирател на работниците“ при 
строежа на църквата. Но основите се разрушават и строежът е прекъснат. 

В някакъв момент по това време Сапунов преминава към униатите 
около Драган Цанков ие назначен за „канцеларин“. През 1861 г. е арес- 
туван, като причините не са ясни. Според едни твърдения той е укривал 


Раге 3 0Е 15 


Николай Аретов Съвременниците на борбата за независима българска църква... 





участници във въстанието на дядо Никола (1856), според други - „правил 
на своя глава мухтарски мюхури“ (печати на мухтар, кмет). Твърди се, че 
е бил приготвен ферман, с който Сапунов се освобождава от затвора и се 
изпраща на заточение, но междувременно той умира (или е отровен) на 
27 юли 1861 г. (Сапунов, 1999, с.22-23). Тъжното събитие е отбелязано 
със съобщение в униатския вестник „България“ (г.3, бр. 8, 31 юли 1861). 

Сапунов е интересна личност, която участва активно в обществения, 
ав някакъв смисъл - ив стопанския живот, включва се вгрупите около 
някои от първенците (или заявява, че е част от тях) като Неофит Боз- 
вели, Иларион Макариополски, в по-голяма степен - около Александър 
Екзарх и Драган Цанков. Среща се и общува със Стефан Богориди, твърди, 
че често посещава поне двама от вселенските патриарси - Антим У1 
(1846-1848) и Антим ГУ (1848-1852). 

Малкото съвременници, които го споменават, се отнасят по-скоро 
скептично и критично към него. Тодор Бурмов пише за „неговата гру- 
бост и неблагородство“ (Бурмов, 1994, с. 186), споменава за недобрите 
резултати при ревизия на общината в Габрово - „..направили хесап на 
Н. Евтимов и че го намерили борчлия повече от 3 хиляди гроша и тези 
пари му харизали „за усердието му!!“ (Бурмов, 1994, с. 234), както и това, 
че Стефан, братът на Сапунов, „ми разказва тук доста надълго как брат 
му Никола Евтимов му изял около 20 хиляди гроша“ (Бурмов, 1994, с. 312). 
Не е ясно доколко тези твърдения са верни, но прави впечатление, че 
обществените длъжности, с които Сапунов се ангажира ив Габрово, ив 
Цариград, предполагат възнаграждение. 

Самият Сапунов не се възприема като книжовник, но от него са 
останали няколко ръкописа с интересна съдба. Една част от тях стига до 
Раковски, друга е редактирана от сина му Светослав Миларов. В по-ново 
време те са издирени, сглобени и коментирани от Хр. Темелски и тук са 
цитирани по неговото издание и според неговия коментар. 

Сапунов има желание да документира събитията от църковната борба, 
на които е свидетел, и, разбира се, да изтъкне своето участие в тях. Всъщност 
основните искания, които той (заедно с другите участници в църковната 
борба) защитава, са богослужението да се извършва на български език, от 
български свещеници и да се изгради български храм в Цариград. Езикът 
е особено важен. Сапунов, който няма някакво по-сериозно образование, 
не без гордост подчертава, че не знае гръцки и говори на патриарха на тур- 
ски. Богослужението на български е много важно за него, особено на големи 

празници като Великден, а и при сватби и погребения. Интересно е, че патри- 
архът (Антим ГУ) лесно склонява службата при брака на Сапунов да бъде на 
български и мемоаристът с гордост записва за нея „31 май 1848 - перва сватба 
болгарска в Цариград|- (Сапунов, 1999, с. 14). По-късно същото е отказано 
на друг българин, наистина при друг от бързо сменящите се патриарси. 

Заслужава внимание и отбелязването на църковните празници, както 
и описанието им от Сапунов. За празненството по случай освещаването 
на новата църква той записва: 


И като се свърши метохът и малката церкова за Воскресение, като се случи 
Великден и Гергьовден на един ден, тогава согласно решихме и приготвихме 
10 агнета печени и 500 хляба, и | бъчва вино и 3000 яйца червени, и 12 гайди 
(Сапунов, 1999, с. 107). 


Сапунов неволно документира и противоречията в лагера на бълга- 
рите. Оказва се, че Иларион Макариополски и част от свещениците в един 
момент са склонни на компромис с патриарха. Доколкото може да се раз- 
бере от несъвсем ясните записки на Сапунов, Иларион казал на „патри- 
ката“: „Нямам време да стана мученик на 1860-то лето!“ (Сапунов, 1999, 
с. 144-146), като смисълът е, че е съгласен да се подчини на патриарха, но 
не смее да се противопостави на народната воля. И затова се скрил. Поп 
Тодор обаче разгневил богомолците с отказа да служи на български, те го 
подгонили, той се скрил в олтара, те почнали да търсят владиката (Ила- 
рион), не го намерили и накрая набили попа (Сапунов, 1999, с. 146-151). 
Малко по-късно духовникът все пак бил убеден да служи на български: 


И така поменатия поп Теодор, като са понапари по сините места, и тогава като са 
приготви, преоблече, слезе тръпен-тръпен. Събраха са с первият певец г. Иван 
Найденов |който и той немалко жертви е направил за народната постъпка, и така) 
и прибраха клисарът църковни, и тържествено почнаха параклис |за| Пресветая 
Богородица, който в неописано тържество стана. И тъй народът конечно са утеши, 
но съвестно не са мирна, дето са скрии побегна владиката (Сапунов, 1999, с.150-151). 


Сапунов документира и един любопитен казус, свързан с дарението, 
което Богориди прави за построяването на българска църква в Цариград, 
който също е показателен за отношението към религията (не изключвам 
подобни неща да са се случвали и по други географски ширини): 

Князът, щото подари и посвети мястото за церквата, преписа се върху наро- 

дът с тоз начин. Като се съветвахме общо как да стане преписът, реши се да 


го припишем върху Христо Йосифов, т.е. на Исуса Христа. |...| Наконец, като 
размисли обществото, че гръцкият патрик като се нарича наместник Христов, 

може с техните изкусни интриги да злоупотреби (с) мястото или церковата 
като свое притежание. Затова пак се намери за благословно да се припише 
мястото върху едно лице българско, което има добра и богата челяд. И така 
Христо Йосифов! продаде реченото церковно място на Христо Петков Тъп- 
чилеща, което и до нине стои върху това честно име (Сапунов, 1999, с. 109). 


В разгара на българо-гръцката църковна борба конфесионалната 
принадлежност се оказва едновременно много важна, но и динамична. 
От повече от десетилетие идеолозите на българския национализъм 
виждат в католиците и протестантите опасен противник, на който те 
активно се противопоставят. В някакъв момент обаче приемането на 
унията с католицизма се оказва примамливо решение, предимно по 
политически причини. Прави го Драган Цанков, който оглавява движе- 
нието и издава неговия орган - вестник „България“ (1859-1863). Прави го 
и Никола Сапунов, който не предлага някакво обяснение в спомените си, 
струва ми се че материалните причини са доминирали. При Др. Цанков 
сюжетът има и продължение. След като повечето от изявените по това 
време общественици спорят с него и яростно критикуват унията, след 
като с помощта на руската дипломация П. Р. Славейков отвежда главата 
на унията Йосиф Соколски в Русия, Цанков прави нов завой, който го 
отвежда при православните и русофилите. 

И на новата си позиция при униатите Сапунов е все така активен. 
Един епизод, документиран в архива му, разкрива начина по който 
действа и реакциите, които предизвиква. В писмо от 10 април 1861 г. до 
хаджи Георги Хр. Хесапчиев в Габрово той му праща искания () билет за 
членство в униатската черква (Сапунов, 1999, с. 189). На долното празно 
поле на бланката е написано от ръката на получателя: 


Този вагабонтин Никола Ефтимов Сапунов, без да му съм казал нещо или 
писал, пратил ми този билет. От съдържанието на писмото му са разбира, че 
е вагабонтин биринджи. Като го получих, садрах го. Отговорих му, като го 
хвърлих цял в лайната му, ниско животно (Сапунов, 1999, с. 191-192). 


Документът все пак е оцелял... 


Иван Найденов (1834-1910) е по-млад, но по-улегнал и не толкова 
склонен към авантюристични действия, но участва във Великденската 
акция от 1860 г., с която българите се отричат от вселенския патриарх, 

и това е документирано и от Сапунов. Роден ев Казанлък, учи там, а след 
това и вгръцката Велика школа в Цариград (не е ясно дали я завършва), 
изявява се като учител и вестникар. Превежда от гръцки и френски 
и очевидно стои по-близо до днешната представа за интелектуалец 
(за него вж. Аретов, 2019). Той също пише спомени, които за съжаление 
са запазени само частично и почти не са свързани с църковната борба. 
В архива на Светослав Миларов, сина на Н. Сапунов, са съхранени мно- 
жество негови писма, които представляват интересен документ за лич- 
ности и събития от 70-те години на ХХ в. Те са интересно допълнение 
(и коректив) към статиите във вестниците му, които при това в голямата 
си част са неподписани и поради това - и неустановени. Найденов се 
отнася с подчертано уважение към Миларов, на едно място споменава 
и за подвига на баща му. „Разказах му нещо за патриотизма на баща 
ви, като го представих жъртва на католиците...“ - пише той на сина 
на 5 април 1873 г., като предава разговора си с неназован служител от 
руското посолство в Цариград, вероятно българина Васил Караконовски 
(Аретов, 2019, с. 213). 

Отношението на Найденов към католиците и протестантите следва 
характерния за времето негативизъм, без да достига до крайности. 
Книжовникът се противопоставя на католиците в родния си град, във 
вестниците му излизат критични материали срещу тях, но и добронаме- 
рени съобщения за дейността на протестантския „Робърт колеж“ идр. 

Вестниците на Найденов участват активно в полемиките около 
устройството на новоучредената Екзархия (за нейното място за пожиз- 
неността на екзарха, за седалището на Екзархията и пр.). Всъщност това, 
което в най-голяма степен вълнува Найденов, а и далеч не само него, 
е очертаването на диоцеза на новата църковна структура, т.е. епархиите, 
които трябва да се отделят от Вселенската патриаршия. Особено важно 
за него, както и за мнозина други, е да не се променя султанския ферман 
от 28 март 1870 г., с който се учредява Екзархията и особено неговият 
член 10, в който се посочва кои епархии влизат в нейния диоцез и кои са 
спорни и за тях се предвижда истилям (плебисцит). В писмата Найденов 
често пише за пазарлъците около забавените или издадени султанските 
берати, с които митрополитите на Екзархията получават епархиите 
си. Ясно е, че борбата около очертаването на диоцеза на Екзархията 
е пряко свързана и цели очертаването на територията на българския 
етнос, а каноничните основания, доколкото въобще занимават и двете 

спорещи страни (Патриаршията и Екзархията), са само инструментално 
използвани аргументи. 

Найденов реално е близък с много от основните фигури в борбите за 
независима българска църква и след това в учредяването на Екзархията, 
като отношенията му с тях са динамични. Несъмнени са връзките му 
склириците - в началото с Иларион Макариополски, след това с Антим 
Ги екзарх Йосиф, особено близък е с Григорий Доростоло-Червенски. 
Въпреки че не принадлежи към кръга на „старите“ (братя Тъпчилеща, 
Иванчо Пенчович), Найденов се отнася уважително към тях, а и те в някои 
моменти му помагат. Отношенията му с Петко Славейков са трайни, 
но напрегнати. Конфликтът му с радикално настроения Ст. Чомаков 
е остър, в един момент достига до физическа разпра. Както пише сам 
Найденов „...белегът от плесницата, която в други, но подобни обстоя- 
телства ни залепи, още не са е разишъл от образът ни“ (Найденов, Право, 
г. 7, бр. 44-45, 22 ян. 1873), като не споменава от кого я е получил, но това 
очевидно е Чомаков (Тодев, 2003, с.232). 

За разлика от Сапунов, Найденов не документира гуляя след осве- 
щаването на църквата и други подобни събития, в които най-вероятно 
е участвал, запазени са само спомените му за „Заточението ми с пър- 
вия български екзарх Блаженопочившия Антим Г“, които представят 
по-различен тип събития (Аретов, 2019). Във вестниците си Найденов 
се стреми, доколкото му е възможно, да пази авторитета на своите 
опоненти, особено на владиците. Невинаги това му се отдава, особено 
когато полемизира с Каравелов (Мирчева, 2016). В писмата му до Мила- 
ров обаче се откриват и доста критики към мнозина от първенците, 
включително и към владиците и екзарха. Така на 4 септември 1873 г. 
той пише: 


... а имало хора, и те не били малко, пишат ми отвън, които казвали, че 
„Право“ са обдържал от Екзархията, и въобще от калугерите. В това те са еще 
повече уверявали от туй, дето не сме указвали лошата страна на днешнето 
наше висшето духовенство, и по тази причина аз съм на мнение, че трябва 
да са почукнат и владиците, и екзарха за хлабавата им деятелност. Аз не съм 
обнародувал ни една против владишките злоупотребления дописка, за да не 
дадем повод на народните си неприятели да ни са смеят (Аретов, 2019, с.241). 


По-късно, в друго писмо от 26 февруари 1875 г. Найденов повдига 
завесата, която покрива финансовите дела на владиците от новоучре- 
дената Екзархия: 

За Търновский |т.е. Иларион Макариополски| са дошли махзари |изложения) 
от Търново, с които искат да го принудят да даде сметки на събраните си пари, 
но според както ний са научавами от Екзархията, понеже и Загра и Казанлък 
и другите кази си задържат според уставът по 60 пари за училищата от 2-та 
гроша, и изпращат по 20-тях пари в Търново, търновци искали събраните от 
тия по 20 пари за градското си училище, а той ги не давал и проч. Но търновци 
са решени в противен случай да го върнат. Научих са от тайно място, че Тър- 
новский Иларион понеже е най-богатийт от владиците и парите му лежат тука 
у един търговец, можело да пострада следующето: смятало са, че венчилата 
в епархията му излязвали до 95,000, а той показвал на Екзархията само 65; следов. 
три години по 30,000 венчила - 90,000, и по 2 гр. < 180,000 гроша и други йоще 
такива сметки, от които излезвало, че той е длъжен толкоз и толкоз хиляди 
гроша на Екзархията, та да се секвестирт парите му у речений (Стоянович) 
търговец, да му са прегледат сметките и да го испроводят в някой манастир за 
наказание. Подобна сметка са чувала и за Пловдивский Панарет, който имал 
около 65,000 венчила, а плащал на Екзархията от 35 хиляди. Любопитното е, 
че и дядо екзарх имал 24,000 венчила в Видин, а давал сметка от 17,000. Тези 
сметки са правят от страна на заимодавците на черквата в Фенер, както са 
научавам. Но доколко могат са положат в действие, не зная, защото дядо екзарх 
нямал, казуват тоз кураж да накаже по тоз начин двоица от първите владици 
(Аретов, 2019, с.328-329). 


Другият голям спорен финансов въпрос, широко коментиран в писмата 
на Найденов до Миларов, е заемът, за който се споменава в това писмо, 
и начините за неговото погасяване (вж. Давидова, 1994-1995). Преди 
години няколко от богатите търговци са дали средства за изграждането 
на църквата и е дошло време за погасяването на дълга. На 5 февруари 
1875 г. Найденов пише: 


Главнийт въпрос засега между нашите тука е въпросът за черковний дълг. 
Заимодавците претендирват по 1000 лири. На Екзархията са им поискали 
тефтерите, прегледали и видели, че са дали по 280,000 гр. иза две години при- 
бавили лихва всичко 150,000 гр., та като спадат лихвата и оценят парите от 
каймевлира от 100 гр. намерват, че те имат да земат по 2,000 лири. Сега ще им 
предложат да им платят по 2,000 или по 2,100 лири вътре в две години, а след 
това време, ако не може Екзархията да им са наплати, да им плащат и лихвата за 
останалото количество. И за изплащаньето на тойзи борч ето що предложили 
от Екзархийския съвет: Екзархът, всичките владици, съветниците и въобще 
всичките чиновници или служители на Екзархията, духовни и мирски, да 
оставят от заплатата си в годината по една месечна, и намерват, че в две години 
6-7000 лири ще са съберат. Добро ли е това и ще са приеме ли, незная. Знаем 
само, че от предлаганите по 2 хиляди лири до исканите по 4000 лири разликата 
е голяма и на дали ще са съгласят заимодавците с Екзархията. 

Черквата на Фенерът, миналата и по-заминалата година, когато боравеше 
един епитроп |Константин Моравенов |, пустигла, както видях от тефтерите, 
лане 54 хиляди гроша, в които влязват и 28,000 гр. донос от тезкеретата, а по 
лане около 40 хиляди гр., когато имаше владици да са ръкополагат, и архиманд- 





рити да са правят и народът много са стичаше. Сега при пет души епитропи от 
еснафите, между които и аз бях, но не ходях твърде, а пак приех само да мога 
узная що пуска тази народна черкова, показа са в разстояние на 14 месеца доход 
от 110 хиляди гр., и то ако турим и доходът от тескеретата, помислете си каква 
голяма разлика има. Тодор, две-три години тъй епитроп, който нямаше пет 
пари, сега си купил чифтлик в Едрене! (Аретов, 2019, с. 322) |подч. мое, Н. А.|- 


Сапунов и Найденов са сред участниците в борбата за църковна 
еманципация на българите, Найденов е и сред хората, които участват 
в изграждането на Екзархията. И двамата се представят като религи- 
озни хора. И двамата споменават честите си посещения на църковни 
служби, особено неделни. От друга страна, за тях, както и за много от 
техните съвременници мемоаристи като Хр. Стамболски, Т. Бурмов идр., 
църковната служба е място за социални контакти, посещенията в храма 
са и средство да се научат новините, да се видят познати и съмишле- 
ници. По това те, обществениците и водачите, не се отличават много 
от отношението на обикновените пасоми, документирано в много тек- 
стове от епохата. Михаил Маджаров е съвсем директен: „Черквата си 
остана място за молитви и разговорки. Това, което днес намираме по 
вестниците и клубовете, тогавашните хора го намираха в черквата“ 
(Маджаров, 1968, с. 85). 

Публицистиката и по-общите исторически текстове са склонни да 
изграждат различни идеализирани варианти на борбата за черковна 
независимост, да я свързват с патриотизма, мъченичеството и полити- 
ческите замисли на участниците. Съвременниците като че ли предлагат 
една по-различна картина, в която наред с патриотизма, мъченичеството 
и политическите замисли, нерядко проблематизирани, стоят и личните 
пристрастия, вражди и амбиции, а и финансовите мотиви. 

Няколко неща правят впечатление. 

1. Голямото място, което се отделя на финансовите въпроси (напълно 
обяснимо) и практическото отсъствие на каноничните проблеми, свър- 
зани с учредяването на Екзархията и последвалата схизма. 

2. Заслужава да се спомене и това, че за Найденов, както и за зна- 
чителна част от дейците след измолването на фермана, авторитетът 
на султана (който е и халиф, религиозен водач на всички мюсюлмани) 
и запазването на неговия ферман се оказват особено важни. 

3. Конфесионалната мобилност в рамките на християнството. Тя 
поражда напрежение и полемики, но не и мащабни сблъсъци и до значими 
(и спазвани) законови ограничения спрямо католиците и протестантите 
след учредяването на новата българска държава. 

4. Сложните отношения с външни фактори, на първо място с Русия. 
Много по-слаба френска намеса (чрез католиците) и американска (чрез 
протестантите). Това също е комплексен процес, който не се изчерпва 
само с намесата на външните сили, тя е допълнена от съзнателно търсене 
на тази намеса, усилия тя да бъде предизвикана. А и следване на външни 
образци, включително и гръцки. Три това не само в началния етап и дей- 
ността на Неофит Бозвели, за когото това отдавна е установено от изсле- 
дователите, но и по-късно, във времето, когато „гърците“ и „Гръцката 
Патриаршия“ са виждани като основен противник. И тогава борбата с тях 
донякъде използва същите инструменти (търсене на покровители сред 
висшите османски сановници, очерняне на опонента по сходен начин). 

Тези особености могат да бъдат обвързани с „народопсихологията“ 
на българина или на „балканския човек“, с османското наследство или 
дори с православието. Те са относително устойчиви и могат да бъдат 
проследени и през следващия ХХ век, аи след него. И днес, зад патетич- 
ното говорене за християнство, православие, традиционни или други 
ценности (включително и на хора, виждани като интелектуалци), зад това 
говорене прозират финансови интереси и междуличностни интереси, 
аи особено ясно - външни въздействия. 


БИБЛИОГРАФИЯ 


Аретов, Н. (2014, Песешег 17-31). За една „христоцентрична“ ревизия на колективната 
национална памет. Литературен вестник, 23(41-42),9-10. 


Аретов, Н. (2019). Иван Найденов: За право и напредък. Кралица Маб. 

Божинов, П. (2012). Цариградските българи между реформите и революцията 1875-1877г. 
Проф. Марин-Дринов. 

Бонева, В. (2010). Българското църковнонационално движение 1856-1870. За буквите. 


Раре 11 0:15 


Николай Аретов Съвременниците на борбата за независима българска църква... 





Бурмов, Т. (1902). Българо-гръцката църковна разпра. Печатница на Ст. Атанасов и Сие. 
Бурмов, Т. (1994). Дневник. Спомените ми. Автобиография (Р. Радкова, Е4.). Любомъдрие. 


Давидова, Е. (1994-1995). Из историята на заема за българската черква във Фенер-Ца- 
риград. Исторически преглед, 4, 84-109. 


Даскалов, Р. (2013). Как се мисли Българското възраждане. 10 години по-късно. Просвета. 
Жечев, Т. (1995). Българският Великден или страстите български. Проф. М. Дринов. 
Маджаров, М. (1968). Спомени. Български писател. 

Маркова, 3. (1976). Българското-църковно-национално движение до Кримската война. БАН. 
Маркова, 3. (1989). Българската Екзархия 1870-1879. БАН. 


Мирчева, К. (2016). Присноблаженото „Право“ и развратната „Свобода“ (Из историята 
на полемиката Любен Каравелов - Иван Найденов) (рр.276-290). п Култура, иден- 
тичности, съмнения. Проф. М. Дринов. 


Ников, П. (1971). Възраждане на българския народ. Църковно-национални борби и пости- 
жения. Наука и изкуство. 


Сапунов, Н. (1999). Дневник по съграждането на първата българска църква в Цариград 
(Х. Темелски, Ед.). ПИК. 


Тодев, И. (1999). Кем друго минало, или пренебрегвани аспекти на Българското нацио- 
нално възраждане. Видал. 


Тодев, И. (2003). Д-р Стоян Чомаков: Уо!. 1. Живот, дело, потомци. Проф. Марин Дринов. 
Тодоров, Г. (2003). България, Православието, историята. Фондация Св. Княз Борис. 


Тодоров, Г. (2006а, Арг! 21). Интелигенцията и Православието Г. Култура, 2006(15). 
Бир//пемзврарег.Кийига Бе/Ър/агис!е/у1еу/11691 


Тодоров, Г. (2006Ь, Мау 12). Интелигенцията и Православието П. Култура, 2006(18). 
Бир/теуврарег.Кийига Бе/Ър/агис|е/меу/11786 


Тодоров, Г. (2006с, Мау 26). Интелигенцията и Православието Ш. Култура, 2006(20). 
Бир:/пеуврарег.Ккийига.Бе/Бр/агисе/лем/11817 


Тодоров, Г. (2013). Левски, Църквата, секуларизмът, светостта. Искони. 


ВВПОСКАРНУ 


(ТКАМЗПТЕКАТОК) 


Агебоу, Х. (2014, Песетег 17-31). Ха едпа “КЪпзтоепишсбпа” геурх а па Коекнупага 
па опаша раше!. Гиегайитен уез и, 23(41-42),9-10. 


Агейоу, К. (2019). Гап Ма епоу: Ха ртауо 1 партеййк. КгаШза Ма. 
Вопеуа, У. (2010). ВШоатзКоо 15йтКоупопай опато ди гпете 1856-1870. Ха БиКуйе. 


Вогршоу, Р. (2012). Т5апотайзКкие БЩШоеат! тегйди теогтие 1 теуопивпайа 1875-1877 г. 
Рго. Магт-Оппоу. 


Расе 12 015 


Николай Аретов Съвременниците на борбата за независима българска църква... 





Вигтоу, Т. (1902). ВЩоато-ой Ката 15йтКоуна гагрта. Ресва ива па 5Г. Атапазоу 1 91е. 

Вигшоу, Т. (1994). Ппеут(. зротепие тт. Аугобговта а (К. КайКоуа, Ед.). лоБотшпдие. 

ПазКа!оу, К. (2013). КаК зе т15П ВйШоатзКо!о уйггагйдане. 10 гойт! ро-Кйзпо. Ргозуейа. 

Паупдоуа, Е. (1994-1995). 12, 15Гогпага па гаеша га БШрагзКа(а срегКуа уйу Еепег-ТЗапегай. 
Цвгопсйезкт ртедей, 4, 84-109. 

Мадгагоу, М. (1968). зротепт. ВШрагзК1 р1за!е!. 

МагКоуа, 7. (1976). ВшоатзКо!о-15й Коупо-пай топато Яуйгйете до КиитзКайа уота. ВАК. 

МагКоуа, 7. (1989). ВШоатзКаа ЕКгаткииа 1870-1879. ВАК. 

Мисеха, К. (2016). Ризпо аз репото “Ргауо” 1 гагугапака “буоБойда” (г 15Гогпага па 


роепиКката лаБеп Кагауе!оу - Гуап Хай4епоу) (рр.276-290). г Кийита, Фенисйпози, 
зйтпепна. РгоЕ М. Опшоу. 

Хоу, Р. (1971). Уйгтагийане на БЩратзкиа патой. Т9йтКоупо-па! опа"! ботбт 1 розигйепйа. 
Хацка 1 17 Кизбуо. 

барипоу, Х. (1999). Ппеуш( ро зйотагййанейо па рйгуага БЩШоатзКа в Куа у Тзапетай 
(К. Тете 51, Ед.). РК. 

ТоЧеу, 1. (1999). Кит дгиго тта!о, Ш! ртепебтевуан! азрек! па ВШеатзКо!о па опато 
уйгтагййапе. Уда. 

Тодеу, 1. (2003). П-т 5готап СвотакКот: Уд. 1. 7 7704, де0, роотт. РгоЕ Мага Огшоу. 

Тодогоу, С. (2003). ВШоагпа, Ргауозаутето, 15Гогпага. Еопда!зца Зу. Киа. Вог5. 

Тодогоу, С. (2006ба, Арг! 21). ПуеПремзиайа 1 Ргауозаутето Г. Кийита, 2006(15). Битр:// 
пеуврарег.Кийига. Бе/Бе/агисе/леу/11691 

Тодогоу, С. (2006Ъ, Мау 12). а !еПрешвиага 1 Ргауойамео П. Кийига, 2006(18). Бигр:// 
пеуврарег.Кийига Бе/Бе/агис!е/ леу/11786 

Тодогоу, С. (2006с, Мау 26). п/еПрешциата 1 Ргауойамео Ш. КиПига, 2006(20). Бир:// 
пеуврарег.Кийига Бе/Бе/агис!е/леу/11817 

Тодогоу, С. (2013). ГеузКка, Т9йтКуаа, зекшатети!, зуеозНа. 15Кот. 

7есвеу, Т. (1995). ВШеатзКиа: УейПКден Ш таз ее БЩоатзкт. РгоЕ М. Оппоу. 


Па) истезицсу май о шега!е?пу Козс9Бшеагз(. 
О сгут уЯазстипе тодила? (К Шота барипоу” 1 Гиап Ха)фепоуу) 


АпуКъи! е51 розулесопу 1еКкзтот Дугдс исгез а ду маи о шега!егпу Ко8с191 
ЪщрагзК! - уврошиешош 1 рапиешикомл Укофу Харипоума (1815-1861) огаг Когезроп- 
Чепср 1 шпуш рвтот Гуапа Ха)депоууа (1834-1910) - 1 Кге 1 песо одпшеппу оБгаг 
доБгге гпапус| мудаггеп. Оргдсг рашпогуги, шесгейз ка 1 рапом роШусгпус!, сгез1о 
Кошгомегзуфуси, шамишаа 81е уу о1сЬ Такте озоБ151е папие!озс1, уга)ешпе апипоте, 
ага се 1 шогумасе Впапзоуге. Га гпасгпе) сгезс! 47 1а асгу Багдго уа?пу Буг ашогуве! 

зиНапа озтапзтеро (Ктогу Бу ка Шепа, рггуугддса гепеупупа изгуз ср пигайапоуу), 
а ТаК?е - гасромапте м шосу евро Егшапи. МоБПпозс мугпаптома уу гатас  гепри 
съггезсуайзКте), аКа сПпагаК(егугомгайа 2усе зарипома 1 шекогуср шпуср Яла асгу, 
мумгобуууа а пар!еса 1 ройеш 1, |есг ше упеПче зТагста 14део!орсгпе. Ке!ас|е 7 гаргапса, 
рггеде изгузй та г Коз)а, Буу 21020пе 1 ше мушка Ю 10 гуЩЖо 2 аКГи родершоугаша рггег 
зПу 2 гемпай гг КопКгешусй иМегууепс), |есг гдугпе? ге зупадотеро 1< розга тиаша сгу 
мтесг ргомоКоууапта ге 5гопу Бшеагз те), а ГаКге 7 сПес1 па адоугаша оБсус уг2огдуу, 
гуйазгста вгес с. 


ЗТома Юисгоуе: ХШо!а Ззарипоуг, Гуап Хаудепоуу, Ко8с19! Бшрагз(, поБ товс мугпа- 
шоуга, погуму Апапзомие 


Тко Асйу1545 ш Ше 5гиго!е Юг ап тдерепдеп 
Вшрапап СПигс?: Ура! Аге Пеу АсгшаПу заушо? 
(КЖойа зарипоу апд Гуап Хаудепоу) 


11 рарег ишпсоуегз а 8ПоЪПу Дете! рсбиге о е зе !е юг ап шдерепдеш Вш!|- 
вапап СВигсБ апд деа!5 Ше (ех! оЕтио о 15 рагистап!з: Ше шешоп ап4 Фагу оЕ 
ко а Харипоу (1815-1861) ап4 Ше соггевропдепсе оЕапд зоте оШег 1ех! Бу Туап Хаудепоу 
(1834-1910). Араг Бот рашойзп, шагутдот ап роса! рап, ус? аге а150 овеп ргоБ- 
етайгед, Шеге аге а150 регвопа! рагиа ез, БозаШиев, ат 1015, ап Япапста! шоПуез. 
Еог тапу асПу1565, Ше ашрогиу оЕ Ще Оботап 5зибап (иЩо мгаз а150 а СаПрЬ, Ше геПртоиз 
|еадег оГа! Миз1п5) ап Кеерштр 15 Аглап ш Когсе меге уегу пропап!. Ше соп/еззопа! 
поБ Шу мир СЪпвиапиу свагастепгед Ше Ше о5арипоу ап зоте оШег асПу1565 гепег- 
агед (епз10п5 апд ройеписз, Би! по! ЦазНев оп а огеа! зса!е. Ше геаПопз уй Когереп Растогв, 
рптагу Кизяа, меге а150 пропаш!. Шеу уеге сопарПсаед апЯ шсидед по! ощу АШЕет- 
еп! Ююпз ошепЕетепсез, Бий а15о деШегале Детапдв Гог вис ап и(егуепцоп ап ейог!в 10 
ргоуоКе ! ап ЮПом Юогевп поде!5, тозйу Ше СтееК опе. 


Кеутогдв: Хоа Ззарипоу, Гуап Хаудепоу, ВШрапап СБитсЬ, сощйеззопа! поБйиу, Апапста! 
тоЦуез 

